
Z A P I S N I K
s  18. sjednice Vijeća Mjesnog odbora Buzin, održane dana 09. studenog 2022. godine u objektu mjesne samouprave Buzin,
s početkom u 18:00 sati


NAZOČNI ČLANOVI VIJEĆA: Juraj Ban, Vid Ban, Meri Kralj, Stjepan Kranjčina

NENAZOČNI ČLANOVI VIJEĆA: Tomislav Jerčić

OSTALI PRISUTNI: 

Predsjedava Juraj Ban, predsjednik Vijeća.

Zapisnik vodi: Juraj Ban, predsjednik Vijeća

	
Predsjednik konstatira da je na početku otvaranja Sjednice nazočno 4 od ukupno 5 članova Vijeća, što znači da Vijeće može pravovaljano raspravljati i odlučivati te otvara 18. sjednicu Vijeća Mjesnog odbora Buzin. 


USVAJANJE ZAPISNIKA

	Bez rasprave, sa 4 glasa ˝ZA˝, Vijeće prihvaća tekst Zapisnika 17. sjednice održane 20. listopada 2022. godine. 


USVAJANJE DNEVNOG REDA

Predsjednik Vijeća Mjesnog odbora Buzin predlaže uvrštavanje jedne dodatne točke Dnevnog reda.
1.	Prijedlog asfalterskog programa VMO Buzin za 2023. godinu - zaključak, donosi se

Bez rasprave, sa 4 glasa ˝ZA˝, Vijeće prihvaća predloženi Dnevni red za 18. sjednicu Vijeća Mjesnog odbora Buzin.

Usvajanje Dnevnog reda:

D N E V N I   R E D

1.	Program održavanja komunalne infrastrukture na području Gradske četvrti Novi Zagreb - istok u 2023. – donosi se
2. 	Plan malih komunalnih aktivnosti Mjesnog odbora Buzin u 2023. godini – donosi se
3.    Prijedlog asfalterskog programa VMO Buzin za 2023. godinu - zaključak, donosi se
4.	Prijedlog postavljanja opreme za informiranje putnika na autobusnim stajalištima u naselju – zaključak, donosi se
5. 	Pitanja, prijedlozi i obavijesti

Ad. 1. Program održavanja komunalne infrastrukture na području Gradske četvrti Novi Zagreb - istok u 2023. – donosi se

Članovi Vijeća od Predsjednika usmeno su i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (4 „za“) donosi


Z A K LJ U Č A K
o prijedlogu programu održavanja komunalne infrastrukture na području Gradske četvrti Novi Zagreb - istok u 2023. – donosi se

1. Vijeće Mjesnog odbora Buzin raspravljalo je o prijedlogu programa održavanja komunalne infrastrukture na području Gradske četvrti Novi Zagreb - istok u 2023. godini.

2. Vijeće je suglasno i daje pozitivno mišljenje za Prijedlog Programa održavanja komunalne infrastrukture na području Gradske četvrti Novi Zagreb – istok u 2023. godinu.

3. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost.


Ad. 2. Plan malih komunalnih aktivnosti Mjesnog odbora Buzin u 2023. godini – donosi se

Članovi Vijeća od Predsjednika usmeno su i pismeno informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (4 „za“) donosi








Z A K LJ U Č A K
o planu malih komunalnih aktivnosti Mjesnog odbora Buzin u 2023. godini

1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Buzin (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.



2. Planirana sredstva za financiranje ovog plana u iznosu od ukupno 119.010,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	24.010,00 €

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	95.000,00 €

	Ukupno
	119.010,00 €




3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 74.728 m²  uređenih javnih zelenih površina na području Mjesnog odbora.

4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 94.768 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 66.500,00 eura za asfalterski program i
	- 30 % ili 28.500,00 eura za ostale poslove redovnog održavanja.

5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

7. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2023. godinu i ovim planom, a prema načelima štednje i racionalnog korištenja sredstava.

8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Novi Zagreb - istok u 2023. godini.

Ad. 3. Prijedlog asfalterskog programa VMO Buzin za 2023. godinu - zaključak, donosi se
Članovi Vijeća od Predsjednika usmeno su informirani o predmetu rasprave i odlučivanju.

Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (4 „za“) donosi
[bookmark: _GoBack]

Z A K LJ U Č A K
o prijedlogu asfalterskog programa VMO Buzin za 2023. godinu

1. Vijeće Mjesnog odbora Buzin raspravljalo je o prijedlogu asfalterskog programa VMO Buzin za 2023. godinu.

2.	Vijeće Mjesnog odbora Buzin suglasno je da se temeljem Plana malih komunalnih akcija Mjesnog odbora Buzin u 2023. godini, s pozicije alsfaterskog programa, kao prijedlog za asfaltiranje kolnika uvrste sljedeće akcije:

•	Bani - Buzinska cesta do ul. Bani kbr. 30
•	Buzinska cesta – Krčmarići,

4. Ovaj Zaključak dostavlja se Vijeću Gradske četvrti Novi Zagreb-isto i Gradskom uredu za mjesnu samoupravu, civilnu zaštitu i sigurnost.


Ad. 4. Prijedlog postavljanja opreme za informiranje putnika na autobusnim stajalištima u naselju – zaključak, donosi se 
Članovi Vijeća od Predsjednika usmeno su informirani o predmetu rasprave i odlučivanju.
Izvjestitelj: Juraj Ban

U raspravi sudjeluju: Juraj Ban, Vid Ban, Meri Kralj i Stjepan Kranjčina

Vijeće Mjesnog odbora Buzin (4 „za“) donosi

Z A K LJ U Č A K
o postavljanju opreme za informiranje putnika na autobusnim stajalištima

1. Vijeće Mjesnog odbora Buzin raspravljalo je o postavljanju opreme za informiranje putnika na autobusnim stajalištima.

2. Vijeće Mjesnog odbora Buzin traži da se na autobusnim stajalištima javnog gradskog prijevoza postave informativni led panoi za informiranje putnika o dolasku autobusa/voznom redu, i to prema sljedećim prioritetima:

· Prioritet I.:
· Stajalište autobusa „Buzin“ (kod križanja s ulicom Buzinski prilaz) – smjer Zagreb
· Prioritet II.:
· Stajalište autobusa „Odra“ (kod križanja s ulicom Bani) – smjer Zagreb
· Prioritet III.:
· Stajalište autobusa „Buzin“ (kod križanja s ulicom Buzinski prilaz) – smjer Velika Gorica
· Prioritet IV.:
· Stajalište autobusa „Odra“ (kod križanja s ulicom Bani) – smjer Velika Gorica

3. Ovaj Zaključak dostavlja se Vijeću Gradske četvrti Novi Zagreb-istok i Gradskom uredu za mjesnu samoupravu, civilnu zaštitu, Gradskom ureda za obnovu, izgradnju, prostorno uređenje, graditeljstvo, komunalne poslove i promet i sigurnost te Zagrebačkom holdingu d.d. – podružnici Zagrebački električni tramvaj.







































Ad. 5. Pitanja, prijedlozi i obavijesti

Predsjednik otvara raspravu.
Pitanja i prijedlozi članova Vijeća:

	Član Vijeća
	Komentar

	Juraj Ban
	Izvještava da je 14.09.2022. godine upućen dopis putem elektroničke pošte (GU za mjesnu samoupravu, GČ Novi Zagreb-istok te u ponovljenom upitu i GU za obnovu, izgradnju, prostorno uređenje, graditeljstvo, komunalne poslove i promet) kojim je zatražena informacija o predmetu »uređivanje nogostupa u Ulici Cebini« i »uređivanje autobusnog stajališta na Buzinskoj cesti« te je zatražena projektna dokumentacija na uvid. Nakon trećeg ponavljanja upita, informacija i dokumentacija nije dostavljena.

	Juraj Ban
	Izvještava da je upućen dopis putem elektroničke pošte Vodoopskrbi i odvodnji u vezi problema odvodnje oborinskih voda tijekom obilnih kiša kojim je zatražena informacija o statusu Projekta Zagreb, odnosno izgradnji Kolektora II. Paralele te druge informacije u vezi odvodnje otpadnih voda na području MO Buzin. Do ove sjednice nije zaprimljen odgovor.

	Juraj Ban
	Izvještava da je upućen dopis putem elektroničke pošte Gradskom uredu za upravljanje imovinom i stanovanje u vezi korištenja poslovnih prostorija na adresi Buzinska cesta 20 te u vezi mogućnosti uvođenja grijanja u prostorije koje koristi DVD Buzin. 

	Juraj Ban
	Izvještava da je upućen dopis putem elektroničke pošte Gradskom uredu za obnovu, izgradnju, prostorno uređenje, graditeljstvo, komunalne poslove i promet te Gradskom uredu za katastar i geodetske poslove u vezi upita fizičke osobe s područja naselja Buzin radi upisa puta prema zemljištu kako bi vlasnik  zemljišta mogao ostvariti prava za raspolaganje zemljištem.

	Juraj Ban
	Izvještava da je upućen dopis putem elektroničke pošte Gradskom uredu za obnovu, izgradnju, prostorno uređenje, graditeljstvo, komunalne poslove i promet u vezi izmještanja prometnog znaka horizontalne signalizacije u ulici Buzinski prilaz.




Obzirom da više nije bilo pitanja, prijedloga i obavijesti, Sjednica je završena u 19:00 sati.
Zapisnik sastavio:							
Juraj Ban, mag. geogr.

KLASA: 024-08/22-003/2243
URBROJ: 251-13-11-9-22-2
Zagreb, 9. studenoga 2022.                                                                                                   

                                                                                            Predsjednik
Vijeća Mjesnog odbora
Buzin
                          Juraj Ban, mag. geogr.
